เขียนย่อหน้าเกี่ยวกับ มุมมองการฟื้นตัวของเศรษฐกิจไทยในภาคธุรกิจที่แตกต่างกัน
เศรษฐกิจไทยมีแนวโน้มว่าจะฟื้นตัวได้ช้า ภาคธุรกิจมีการฟื้นตัวที่แตกต่างกัน โดยมีมุมมองอยู่ 3 จุด จุดแรก คือ เศรษฐกิจระหว่างประเทศกับในประเทศ ทำให้เศรษฐกิจระหว่างประเทศต้องพึ่งพิงต่างประเทศ เนื่องจากการแพร่ระบาดของโควิด-19 ที่ยืดเยื้อ การส่งออกขยายตัวในระดับต่ำ ส่วนเศรษฐกิจในประเทศฟื้นตัวตามมาตรการการคลัง จุดที่สอง คือ ภาคการผลิตกับภาคบริการ ภาคบริการยังคงถูกกดดันจากการท่องเที่ยว ส่วนภาคการผลิต จะฟื้นตัวดีขึ้นในภาคการเกษตร เนื่องจากภาวะลานีญาที่ทำให้ปริมาณน้ำเหมาะกับการเพาะปลูก และจุดสุดท้าย คือ นโยบายการเงินและการคลัง ในส่วนของการคลังจะมีการพึ่งพามากขึ้น เพื่อให้เกิดการกระตุ้นเศรษฐกิจ ส่วนนโยบายการเงินจะเป็นกองหลัง เพราะคณะกรรมการนโยบายการเงิน มีความกังวลเรื่องผลข้างเคียงจากนโยบายดอกเบี้ยต่ำ

บทเรียนจากย่อหน้านี้

ในส่วนของเศรษฐกิจไทย มองว่าเศรษฐกิจไทยมีแนวโน้มที่จะฟื้นตัวช้า และในแต่ละภาคธุรกิจจะมีลักษณะการฟื้นตัวที่ต่างกัน หรือที่เรียกว่า K-Shape Recovery โดยมองว่าการฟื้นตัวของเศรษฐกิจจะมีความแตกต่างกันใน 3 จุด 

จุดแรก ได้แก่ เศรษฐกิจระหว่างประเทศกับในประเทศ โดยภาวะการติดโควิด-19 ที่ลากยาวนั้น จะทำให้เศรษฐกิจที่พึ่งพิงต่างประเทศ เช่น การท่องเที่ยว และการส่งออกนั้นยังถูกกดดัน โดยเรามองว่านักท่องเที่ยวต่างชาติจะเริ่มเข้าไทยได้อย่างมีนัยสำคัญในครึ่งปีหลัง ส่วนการส่งออกจะขยายตัวในระดับต่ำ จากเศรษฐกิจโลกที่จะยังไม่ฟื้นตัวมาก ขณะที่เศรษฐกิจในประเทศ เช่น การบริโภคเอกชน และการลงทุนภาครัฐ จะฟื้นตัวได้บ้างตามมาตรการการคลัง

จุดที่สอง ได้แก่ ภาคการผลิตกับภาคบริการ มองว่าภาคบริการจะยังถูกกดดันจากการท่องเที่ยว และความกังวลของผู้บริโภค (Consumer Risk-Averse) ทำให้ธุรกิจที่เกี่ยวข้องกับการบริการจะยังไม่ฟื้นตัวเต็มที่ ขณะที่ภาคการผลิต โดยเฉพาะภาคเกษตรจะเริ่มฟื้นตัวดีขึ้น ส่วนหนึ่งเป็นผลจากภาวะลานีญา ทำให้ปริมาณน้ำเหมาะสมกับการเพาะปลูก ส่งผลให้มีการผลิตสินค้าเกษตรออกมามากขึ้น และรายได้เกษตรกรดีขึ้น

จุดที่สาม นโยบายการเงินและการคลัง รัฐบาลจะพึ่งพาภาคการคลังมากขึ้นเพื่อกระตุ้นเศรษฐกิจ โดยเฉพาะมาตรการกระตุ้นการบริโภค ขณะที่นโยบายการเงินจะหันมาเป็นกองหลัง เนื่องจากคณะกรรมการนโยบายการเงิน (กนง.) กังวลผลข้างเคียงจากนโยบายดอกเบี้ยต่ำ
ความรู้ทางการเงิน